**Výbor Národnej rady Slovenskej republiky**

**pre sociálne veci**

Číslo: CRD-2000/2014 **45.** schôdza výboru

**143**

**U z n e s e n i e**

## Výboru Národnej rady Slovenskej republiky

**pre sociálne veci**

**z 19. novembra 2014**

Výbor Národnej rady Slovenskej republiky pre sociálne veci prerokoval vládny návrh zákona o štátnom rozpočte na rok 2015 a návrh rozpočtu verejnej správy na roky 2015 až 2017 (tlač 1170) a

# súhlasí

s vládnym návrhom zákona o štátnom rozpočte na rok 2015 (tlač 1170), ktorého:

**celkové príjmy sa rozpočtujú sumou: 14 193 391 188 eur,**

**celkové výdavky sa určujú sumou: 16 634 963 231 eur,**

**schodok štátneho rozpočtu sa určuje sumou: 2 441 572 043 eur,**

1. **berie na vedomie**

návrh rozpočtu verejnej správy na roky 2015 až 2017;

### odporúča

### Národnej rade Slovenskej republiky

1. vládny návrh zákona o štátnom rozpočte na rok 2015 (tlač 1170) **schváliť s pozmeňujúcimi návrhmi, ktoré tvoria prílohu tohto uznesenia**,
2. návrh rozpočtu verejnej správy na roky 2015 až 2017 **vziať na vedomie**,
3. **požiadať vládu Slovenskej republiky,** aby dôsledne zabezpečovala úlohy vyplývajúce zo schváleného štátneho rozpočtu na rok 2015;
4. ukladá

**predsedovi výboru**

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre financie a rozpočet.

**Ján Podmanický**

**predseda výboru**

**overovatelia výboru:**

**Július Brocka**

**Milan Halúz**

**Výbor Národnej rady Slovenskej republiky**

**pre sociálne veci**

Príloha k uzneseniu č.143

**Pozmeňujúce návrhy**

k vládnemu návrhu zákona o štátnom rozpočte na rok 2015 (tlač 1170) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V prílohe č. 3 v kapitole Ministerstvo práce, sociálnych vecí a rodiny SR sa suma výdavkov celkom „2 216 080 445“ nahrádza sumou „2 248 080 445“, suma výdavkov spolu bez prostriedkov EÚ „1 971 695 455“ sa nahrádza sumou „2 003 695 455“ .

Zmeny výdavkov v kapitole premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Predmetným návrhom sa zabezpečujú pre kapitolu MPSVR SR rozpočtové prostriedky na financovanie opatrení aktívnej politiky trhu práce.

2. V prílohe č. 4 v časti Ministerstvo práce, sociálnych vecí a rodiny SR sa suma výdavkov spolu za kapitolu „2 216 080 445“ nahrádza sumou „2 248 080 445“, suma výdavkov na podprogram 06G04 Aktívna politika trhu práce a zvýšenie zamestnateľnosti „5 564 910“ sa nahrádza sumou „37 564 910“, suma výdavkov na prvok 06G0404 Národné programy na rozvoj aktívnej politiky trhu práce a zvýšenie zamestnateľnosti „2 654 567“ sa nahrádza sumou „34 654 567“.

Predmetným návrhom sa premietajú úpravy do programovej štruktúry MPSVR SR.